ועדת הכספים, כנסת 25, פרוטוקול מספר 160, 2023-06-06 00:00

משה גפני: אני פותח את הישיבה

משה גפני:  על סדר-היום: הצעת תיקון תוכנית הגבייה של קופות החולים בהתאם לסעיף 8(א2) לחוק ביטוח בריאות ממלכתי, התשע"ד-1994, אישור, ליווי, צריכה ומעקב לטיפול בקנאביס רפואי

משה גפני:  מי מציג את הצעת התיקון? בבקשה

רן רידניק: שלום, ראש חטיבת כלכלה ורגולציה במשרד הבריאות

רן רידניק:  אני אחראי גם ליקר

משה גפני: שיהיה בשעה טובה

רן רידניק: תודה

רן רידניק:  אנחנו מכירים מפורומים אחרים

רן רידניק:  עדיין זוכרים לי את זה

רן רידניק:      המהלך פה הוא חלק מרפורמה רחבה שמקודמת עכשיו וכמה דברים ששר הבריאות הורה לקדם

ינון אזולאי: יש לכם שר בריאות טוב, אני חייב לציין

רן רידניק: היא כוללת הסדרה רחבה של תחום הקנאביס רפואי

רן רידניק:  יש רובד אחד של מעבר למרשמים שברגעים אלה בדיונים בוועדת הבריאות, וזה נדרש גם לשם הסדרת זה, זה מהלך שחייב להיות ביחד

רן רידניק:  זו רפורמה רחבה שמשרד הבריאות מקדם

רן רידניק:  היא מבוססת על המלצות של ועדת בועז לב, ועדה מקצועית שדנה בנושא קרוב לשנה, הגיש המלצות ואומצו על ידי השר לפני כארבעה חודשים

רן רידניק:  תקנות הופצו, הן נמצאות כרגע לאישור ועדת העבודה, ותוכנית גבייה היא החלק שמאפשר ליישם את זה, שני היבטים

משה גפני: אמרת ועדת הבריאות, ועדת עבודה ורווחה

רן רידניק: לא, ועדת הבריאות מאשרת את תקנות המרשם, ועדת הכספים את תוכנית הגבייה

רן רידניק:  זה שתי הוועדות

שולמית אלוני: הדיונים בנושא הזה לא הסתיימו בוועדת הבריאות

רן רידניק: יש לסנכרן ביניהם, תגידו איך עושים את זה כי הם תלויים אחד בשני

רן רידניק:  חלק מאוכלוסיית מטופלי הקנאביס הרפואי עוברת למרשמים - מהלך מבורך שהיינו רוצים להרחיב את זה יותר ויותר

רן רידניק:  הייתה החלטה לגבי מדיניות לגבי מה ייכנס ומה לאחר מכן בשלב השני

שולמית אלוני: אתה מתכוון, עוברים למרשמים על פני רשיון

רן רידניק: כל רופא מומחה בתחום מומחיותו יוכל לרשום- - -     

משה גפני: כלומר אדם שנזקק לקנאביס רפואי היום, לפני שאנו מאשרים דבר כזה, צריך רשיון וכמה צריך לשלם?     

רן רידניק: אדבר וארחיב כל הכול, גם על הכסף

רן רידניק:  כ-18,000 חולים באותן 13 התוויות יעברו למרשמים – הליך של מרשם של רופא אמור להיות הרבה יותר קל בירוקרטית, אתה צריך רשיון משרד הבריאות, וחלק מהחולים נשאר במנגנון הקיים

רן רידניק:  אין שינוי לגביהם

רן רידניק:  שר הבריאות אמר שיראה את תוצאות הדבר הזה ויחליט לגבי ההמשך, תהליך מדורג

רן רידניק:  כרגע עוברת האחריות לקופות החולים לגבי המרשמים, הם נדרשים לתת שירות שלא ניתנו קודם לכם

רן רידניק:  קופות החולים לא ששו לכך

רן רידניק:  אבל בתהליך של דיאלוג ומשא ומתן הם שוכנעו לכך

שולמית אלוני: עבור מרשם היום כן יידרש תשלום של 220 שקלים?     

רן רידניק: המנגנון שמוצע כאן שעבור המרשם יהיה תשלום עבור תהליך האישור, ליווי ובקרה של 220 שקלים

רן רידניק:  עבור הרשיונות 360, אבל כאן יש עוד אפשרות

רן רידניק:  היום אדם שיש לו רשיון יכול לבחור כמה מסלולים – דרך היקר – לא עולה כסף והוא מסורבל והחולים לא אוהבים אותו, אבל קיים

רן רידניק:  יש אפשרות דרך רופאים מאשרים, יש 110 רופאים כאלה

רן רידניק:  בפועל התשלומים הם הרבה-הרבה יותר גבוהים

משה גפני: אדם הולך לקופת חולים ומקבל מרשם על תרופה שצריך לקבל

משה גפני:  יש לו מרשם, הולך לבית המרקחת והוא קונה שם עם מחיר מאוד ברור

משה גפני:  למה זה פה לא כך?     

רן רידניק: קנאביס רפואי, כיום בכלל מוצר שדורש רשיון

רן רידניק:  עולם אחר לגמרי

רן רידניק:  רמת הסרבול היא הרבה יותר גדולה

רן רידניק:  עדיין זה לא אמירה שזה משהו שלחלוטין ניתן להשתמש בו ללא תכשיר

רן רידניק:  עושים צעד גדול בעולם הלגליזציה

רן רידניק:  זה עדיין לא כמו כל תרופה אחרת שיש, זה גורמי הרפואה, הם פועלים בזהירות

רן רידניק:  הקופות נדרשות להליך של אישור, הליך ובקרה, מה שאין בכל דבר אחר

רן רידניק:  יש פה תהליך מדורג – אולי עוד עשר שנים יחליטו אחרת, אבל אומר שזה לא מוצר רפואי עדיין על המדף

שולמית אלוני: האם יש איזשהו מרשם שנדרש לגביו תשלום?     

רן רידניק: כרגע אנו עוברים מעולם של רשיון למרשם

שולמית אלוני: האם יש סוג של מרשם היום, שהקופות מבקשות לגביו תשלום?     

רן רידניק: החידוד - אני לא מתחמק – אנחנו עושים משהו שהכנסת ביקשה מאתנו

רן רידניק:  זה לא תכשיר

רן רידניק:  זה צעד אמיץ

רן רידניק:  לא תרופה ככל תרופה

רן רידניק:  זה מוצר אחר

רן רידניק:  זה מאוד ממקד בירוקרטית

רן רידניק:  עדיין זה לא משתחרר כמו כל דבר אחר

רן רידניק:  זו הנחיה רפואית, אנו פועלים לפיה

שולמית אלוני: התשובה היא לא

רן רידניק: גם היום, לפני השינוי הזה, האדם שרוצה לקבל את זה יכול ללכת במסלול דרך אותם 110 רופאים, ברוב המקרים – ואנחנו מקבלים את כל הדיווחים - זה עלויות הרבה יותר גבוהות

רן רידניק:  לכן החולים רוצים את זה ויש לחץ ליותר מרשמים, לא פחות

שולמית אלוני: אין בעיה שיהיו יותר מרשמים אך לא בטוח צריך לגבות עבורם תשלום

רן רידניק: זה בסדר

רן רידניק:  לגבי הכסף, הקופות נכנסות לעולם

רן רידניק:  זה דורש מהם להכשיר רופאים, ליצור מנגנון ליווי ובקרה, מנגנון של אישורים

רן רידניק:  הליך של מחשוב

רן רידניק:  דורש מהם דברים שלא עשו היום, לא ששות לדבר הזה

רן רידניק:  זו אוכלוסייה שהטיפול בה חשוב אך הוא מורכב

רן רידניק:  בהתאם יש לוודא שזה קורה

רן רידניק:  הדבר הכי גרוע מבחינתי שנעשה העברה והם לא ייתנו את השירות ונצא קירחים מכאן ומכאן

רן רידניק:  היה דיון ארוך לגבי הכסף

רן רידניק:  בוועדת בועז לב היו דיונים ארוכים של אגף פיקוח קופות חולים עם הקופות עבור תחשיבים, אקסלים, זה הסכומים מבחינת העלויות

רן רידניק:  הקופות יוכלו לפרט מה קורה ולמה

רן רידניק:  זה הקלה של מצב קיים

רן רידניק:  לגבי  הרשיון זה עוד אופציה

רן רידניק:  עדיין אדם יוכל לבחור מסלולים אחרים

רן רידניק:  אני מניח שהרבה יבחרו מסלול של הקופות כי מנחי שהוא יהיה הרבה יותר נגיש ונוח וללא רופאים פרטיים שגובים יותר אבל זו אופציה

רן רידניק:  לגבי המרשמים זה יותר מגודר

רן רידניק:  בוודאות יותר זול מהמצב כיום

רן רידניק:  שוב- - - בהינתן העלויות האלה, תרחיבו יותר, לא פחות

שולמית אלוני: אתה מדבר על ודאות בתחום המרשמים

שולמית אלוני:  אבל אין היום ודאות כי עדיין זה לא אושר

שולמית אלוני:  אתם לא יודעים לומר בוודאות מה קורה

שולמית אלוני:  זה עדיין בדיונים

רן רידניק: אתם משפטנים

רן רידניק:  הולכים לסנכרן משני הדברים, שתהיה הבנה במקביל או בכפוף, שיהיה ביחד

רן רידניק:  מבחינתי עולם שבו הסכום מאושר ולא המרשמים, זה חסר ערך, ועולם שבו המרשמים מאושר ואין כסף, הקופות לא יעשו את זה

משה גפני: אתה או מישהו יכול להסביר לי, שאיני מכיר את זה, מה המצב היום כדי לקבל קנאביס רפואי, ומה יקרה אחרי שיאושר גם בוועדת הבריאות וגם אצלנו? מה התהליך לגבי מי שנזקק? מה המצב היום ומה יהיה אחרי זה?     

ולדימיר בליאק: מה ישתנה בכל התהליך?     

שולמית אלוני: אומר את ההיסטוריה – ב-2019 הגעתם לפה, ביקשתם לשנות את תוכנית הגבייה כך שיינתן תשלום, זה היה אז סכום 278 שקלים חדשים עבור רשיון

שולמית אלוני:  פה אתם גם מבקשים להתייחס לרשיון

ליאור ברק: האישור ההוא היה זמני

שולמית אלוני: היסטורית הדבר הזה נדון בשלוש ישיבות אז בוועדת הכספים

שולמית אלוני:  עלו הרבה מאוד שאלות

שולמית אלוני:  בסופו של דבר הוחלט כתוצאה מהשאלות שהתעוררו במהלך הדיון וכתוצאה מזה שהסדרנו מצב חדש במשק, לאור הרפורמה שהייתה בקנאביס, לאשר את זה בהוראת שעה לשנתיים

שולמית אלוני:  הוראה השעה פקעה ב-21'

שולמית אלוני:  אם תוכלו להתייחס כשאתם מתייחסים היסטורית, מה קרה בשנתיים האלה שבהן לא הגעתם שוב לוועדת הכספים? מה עשו הקופות ואיך השוק התנהל?     

משה גפני: השאלה ששואלת היועצת המשפטית היא אחת השאלות שלא הבנו, מה קרה בינתיים? המדינה עצרה מלכת מאז שנגמר העניין של הוראת השעה? הרי יש אנשים שנזקקים לתרופה הזאת, שצריכים את זה

משה גפני:  ואם אנחנו מאשרים את זה, ועוברים את כל התהליך של האישורים, מה המצב היום, ומה יקרה אחרי זה?     

ינון אזולאי: ועוד לא הגעת לשאלות שלי

עידן רול: עידן בוק, חטיבת רגולציה, משרד הבריאות

עידן רול:  מבחינת העולמות הקיימים כיום, יש רק עולם הרשיונות שבו מטופל שרוצה לקבל רשיון לקנאביס, יש בפניו שתי דרכים: אחת, להגיש המלצה ישירה ליקר, ולקבל רשיון בהנחה שעומד בכל התנאים הרפואיים, וביקר עצם הוצאת הרשיון לא עולה כסף, או ללכת לרופאים מנהלים מוסמכים בקהילה ששם זה כן עולה כסף להוצאת הרשיון

משה גפני: כמה עולה בערך?     

ינון אזולאי: מה פירוש הסדר ביניהם? היה אז, עד 21' זה היה 286

ינון אזולאי:  מה מאז?     

ליאור ברק: ממודד

ליאור ברק:  היםו היה אמור להגיע ל-300

ינון אזולאי: היום כמה משלמים על הרשיון?     

רן רידניק: אין לי תשובה פשוטה כי זה בין הרופא הפרטי

ינון אזולאי: יש פה מישהו מהקופות?     

ליאור ברק: זה לא מתבצע בקופות

משה גפני: ינון, אני אעזור לך

משה גפני:  מי נמצא פה מקופות החולים? מה קורה היום, כשאדם בא לקופת חולים, שבא לבקש?      

חנן כהן: היום השירות לא ניתן בקופה

ינון אזולאי: למה אתם לא נותנים?     

חנן כהן: כי בתעריף הנוכחי אנו לא יכולים לתת את השירות הזה

ינון אזולאי: איך זה ניתן היום?     

חנן כהן: זה לא עובר אצלנו

ינון אזולאי: משרד הבריאות, איך ניתן היום הרשיון? אני אמקד אותך

ינון אזולאי:  אני שואל שאלה פשוטה – היום בקופות זה לא ניתן

ינון אזולאי:  משנת 21' שפג ההוראה הזמנית זה לא ניתן

שולמית אלוני: אין דבר כזה באף קופה, גם ללא עלות?     

ליאור ברק: נכון

ליאור ברק:  הולכים לרופא פרטי, משלמים לו 1,500 שקלים ואחר כך עם ההמלצה שלו לפעמים באים ליקר

ליאור ברק:  את הרשיון אתה עדיין יכול לקבל בחינם

ליאור ברק:  הוא משלם 1,500 שקלים עבור ההמלצה

ינון אזולאי: כמו ביקור רופא פרטי

ינון אזולאי:  על הרשיון הוא לא משלם

משה גפני: תוכלי לומר לנו, היות שהוראת השעה פקעה, מה קורה היום? מישהו שצריך את הקנאביס הרפואי, מה הוא יכול לעשות?     

יפעת קריב: שלום, אני יפעת קריב, חכ"לית, יושבת-ראש פורום הקנאביס בהתאחדות התעשיינים

יפעת קריב:  שתי אופציות – ללכת לרופא

יפעת קריב:  לשלם לרופא לביקור

יפעת קריב:  זה יכול להגיע גם ל-5,000 שקלים הביקור הזה ולקבל המלצה לקנאביס

יפעת קריב:  אותה מגישים למשרד הבריאות

יפעת קריב:  במשרד הבריאות יושב פקיד בכיר שהוא רוקח ויאשר את המלצת הרופא כן או לא ואת הכמות

יפעת קריב:  ואז יהיה רשיון לקנאביס

יפעת קריב:  ישראל היא המדינה האחרונה בעולם שיש בה רשיונות לקנאביס

ינון אזולאי: בנושא הזה, שאלה: כשאדם נמצא בבית חולים, יש לו מחלה אונקולוגית, אולי בטראומה, הוא מקבל קנאביס בבית החולים

יפעת קריב: לא יכול לקבל

ינון אזולאי: בבית חולים הוא מקבל, הוא מקבל המון

ינון אזולאי:  אני מכיר מקרים מסוימים, ומכיר אותם בחוג מאוד קרוב, שמקבל

ינון אזולאי:  ואם אני טועה, שהגורמים המקצועיים יגידו לי

ניר יופטרו: בבתי חולים מקבלים

ינון אזולאי: כשמקבל, יוצא מבית החולים

ינון אזולאי:  בסיכום הרפואי כתוב לו שהוא צריך גם קנאביס

ינון אזולאי:  אתה אומר לי שבקופות החולים הוא לא יכול לקבל

ינון אזולאי:  שיגיש את זה למשרד הבריאות

ינון אזולאי:  קופות החולים לא עושים בשביל הרשיון כי הם לא מרוויחים על זה כסף אז זורקים את המטופל, סליחה שאני אומר

ינון אזולאי:  אבל ברגע שיוצא מבית החולים יש הפניה שצריך כמו מורפיום, גם קנאביס

ינון אזולאי:  עם זה הוא ניגש למשרד הבריאות

ינון אזולאי:  למה צריך לשלם את ה-5,000 שקל? למה זה צריך להיות על השולחן? הוא יקבל מכם את הרשיון, לא יצטרך את הכסף הזה

עידן רול: במקרה שהוא יוצא מבית החולים עם המלצה הוא לא צריך ללכת לרופא

ינון אזולאי: מי מקבל בדרך כלל את הקנאביס? אותו אחד שמגיע – זה לא אחד שבא לו סתם

ינון אזולאי:  זה אדם שמגיע לבית חולים, בדרך כלל מגיע מבתי החולים

רן רידניק:  כרגע בעולם הרשיונות נוספת חלופה, שהקופות יעשו

רן רידניק:  אדם רוצה לבחור מסלול דרך היקר, קיים

רן רידניק:  אדם רוצה ללכת לרופא פרטי - קיים

רן רידניק:  כרגע נוצרת עוד חלופה דרך הקופות

רן רידניק:  זו אופציה

רן רידניק:  כנראה יותר זולה

משה גפני: איפה הייתם שנתיים? אנשים סבלו

רן רידניק: שאלה טובה

רן רידניק:  זה נושא מורכב, בכנות

רן רידניק:  הייתה ועדה שדנה בזה, בועז לב

רן רידניק:  אני שמח שהגענו לכאן היום

משה גפני: שנתיים

משה גפני:  ידעתם שזה עומד להסתיים

משה גפני:  מי שהיה

ינון אזולאי: אזרחים שילמו 5,000 שקל

משה גפני: 2011 היה אמור להסתיים

משה גפני:  ידעתם את זה

משה גפני:  איפה הייתם?     

רן רידניק: לא הייתי ב-2021, הייתי אצלך בפריז

רן רידניק:  עוד אופציה - לגבי מרשמים זה מסדיר את זה

משה גפני: למה לא באתם לדווח לוועדת הכספים? משרד הבריאות וקופות החולים ידווחו לוועדת הכספים בתום שמה על הנפקת הרשיונות

ליאור ברק: כל התקופה הזאת ועדה וגם כנסת לא היה

משה גפני: 	היה

משה גפני:  היה

משה גפני:  אל תגידו את זה אפילו

משה גפני:  הייתה ממשלה

משה גפני:  לא טובה אבל הייתה ממשלה, והייתה ועדה

משה גפני:  אני לא הייתי יושב-ראש הוועדה, אבל היה יושב-ראש, והייתם צריכים לדווח

ליאור ברק: גם בתקופה שזה אושר אכן מ-2019 עד 2021, כמות הגבייה שהקופות עשו הייתה אפסית עד זניחה

ליאור ברק:  יש שתי קופות שבכלל לא פתחו את השירות, ושתיים שגבו בצורה מאוד אפסית

משה גפני: אני שב ואומר-  זה לא בסדר

משה גפני:  תפקידנו לפקח על עבודת הממשלה

משה גפני:  הממשלה לא עשתה עבודתה בעניין הזה בפרק זמן ארוך שאנשים סבלו

משה גפני:  הייתם צריכים לדווח, הייתם צריכים לומר מה עלינו לעשות

משה גפני:  היינו דנים בכך

משה גפני:  זה לא בסדר

משה גפני:  פנינו לעתיד

משה גפני:  אני נוזף במשרד הבריאות על ההתנהגות הזו

רן רידניק: מקבל את ההערה

משה גפני: לא הייתי יושב-ראש הוועדה

משה גפני:  יש ועדה, הכנסת עבדה

משה גפני:  בכל מקרה אין דבר כזה שאין רציפות, במיוחד במקרה הזה שמדובר בדבר רפואי

משה גפני:  בבקשה

רן רידניק: פנינו קדימה

רן רידניק:  אנחנו מביאים כאן לאישור תוכנית הגבייה

רן רידניק:  לגבי דיון בוועדה, בשביל שנאשר היה נדרש שהקופות יגישו בקשה ונעביר לוועדת הכספים לאשר

רן רידניק:  קופות החולים לא הסתערו על זה

רן רידניק:  היה תהליך דיון קשה, אבל הן רתומות, הן בתוך זה, והם יגידו שכן יישמו את זה

רן רידניק:  נדרוש מהם ליישם את זה, מרשמים נביא להם חובה חוקית דרך הרופאים שלהם

משה גפני: מה יקרה אחרי האישור בהנחה שיאושר הכול?     

רן רידניק: הקופות יספרו מה יתחילו להפעיל – כל אחד יתחיל להפעיל מנגנון חלקן חדש לגמרי שייתן שירות בסכומים האלה ובצורה טובה יותר ממה שיש היום, ומרשמים תוך 180 יום, יהיה מעבר של מרשמים

רן רידניק:  הקופות ייקחו אחריות על זה

שולמית אלוני: איך תוך 180 יום אתה מתחייב למעבר למרשמים כשזה עוד לא אושר?     

רן רידניק: שאל מה יקרה כשיאושר

רן רידניק:  בנוסח התקנות שמופיע לאישור הוועדה

רן רידניק:  אם יאושר כל המכלול כולו, זה מה שיקרה

רן רידניק:  הכנסת סוברנית להחליט מה שרוצה

רן רידניק:  בהנחה שתוך 180 יום יהיה מעבר לאותן 13 התוויות לרשיונות, לא יהיה צורך ברשיון יותר

ינון אזולאי: לא לגמרי

ינון אזולאי:  אתם החרגתם שם את האונקולוגים והטראומה

ניר יופטרו: את כל מי שעלה בשבילנו על מוקשים החרגתם

רן רידניק: כפי שהשר הכריע, כרגע אנחנו מחילים את זה על 13 התוויות וכ-18,000 חולים, זה מתוך 124,000

רן רידניק:  15% עליהם יחול מרשם בלי רשיון

ינון אזולאי: ועוד 105- - -     

משה גפני: נעצור רגע

משה גפני:  בבקשה

ינון אזולאי: אני לא מבין דבר אחד

ינון אזולאי:  אני מסתכל פה גם על הסכומים

ינון אזולאי:  קופות החולים במשך שנתיים – אנחנו שומעים פה שחלקם זה משהו חדש בשבילם, שלא הנפיקו רשיונות בכלל

ינון אזולאי:  תסתכל מה אזרח צריך לעבור: אזרח צריך להתגלגל, להגיע לרופא פרטי או להתאשפז בבית חולים כדי לקבל רשיון קנאביס

ינון אזולאי:  הוא משלם לקופת חולים ביטול לאומי כל חייו

ינון אזולאי:  כשעובר טראומה, מגיע למחלה, אומרים לו: סע לבית חולים, תריב שם בשביל לקבל את הקנאביס או תלך לרופא פרטי

ינון אזולאי:  וגם עכשיו אתם אומרים: אנחנו צריכים לשכנע את קופות החולים

ינון אזולאי:  הרי קופות החולים הן לא קופת צדקה, עם כל הכבוד

ינון אזולאי:  צריכים לטפל בחולים, גם אם הרווח שלהן אפס שזה לא בדיוק כך, צריכים לטפל בהם

ינון אזולאי:  מה הדין ודברים איתם, עם קופות החולים? תחייבו אותם שחייבים לתת את הרשיון ללא תשלום, או שמשלמים 220 שקל הקופה מבקשת לגבות עבור הליך הנפקת המרשם

ינון אזולאי:  מי ישמע

ינון אזולאי:  צריך לקחת שליח מיוחד שיעבור מפקיד לפקיד וילך לקנות את העט בחנות ולקנות את הדפים במקום אחר

ינון אזולאי:  מה, איפה אנחנו חיים? אז עכשיו אתם מביאים להחריג 10% מהם, שיהיו בלי רשיון

ינון אזולאי:  אני לא מבין את זה

ינון אזולאי:  מבין שיש מומחים שאומרים: אי אפשר לפרוץ את זה לגמרי

ינון אזולאי:  מסכים עם זה

ינון אזולאי:  אבל כן אפשר שבינתיים אלה שזקוקים לזה ושיש להם המרשם מבית החולים או מהקופה שאתם צריכים לחייב אותה שתעשה את זה, שלא יצטרכו לחייב עבור הרשיון

ינון אזולאי:  זה הזוי לשלם 360 שקל עבור הרשיון

ינון אזולאי:  על מה? כי אתה מוציא לו רשיון? הוא משלם לך כל החיים

ינון אזולאי:  220 שקל עבור הליך הנפקת המרשם

ינון אזולאי:  זה מטמטם אותי

ינון אזולאי:  לכמה זמן הרשיון תקף?     

רן רידניק: שנה

יפעת קריב: בהתחלה חצי שנה

ינון אזולאי: ויש מקומות, לפי מה שקופת חולים מאוחדת כותבת פה – עד שלוש פעמים בשנה

ינון אזולאי:  אז נאמר פעמיים

ינון אזולאי:  720 שקל?     

רן רידניק: הגבייה שנתית

ינון אזולאי: ושנה אחרי זה שוב צריך לשלם? אבל אם אותו חולה הוא נעשה יותר גרוע? למה לתת לו שוב? הרשיון – מסכים איתך

ינון אזולאי:  נדון בוועדת הבריאות – אין בעיה אבל שם תגידו שלא ישלם על הרשיון

ינון אזולאי:  אתה הרגולטור שלהם

ינון אזולאי:  אתה צריך לומר להם את זה

רן רידניק: אני לא פותר את כל בעיות העולם

רן רידניק:  אני פותר סוגיה-סוגיה

רן רידניק:  קנאביס רפואי הוא לא תכשיר

רן רידניק:  הוא לא בסל הבריאות

רן רידניק:  זה דיון אחר

רן רידניק:  כרגע יש מנגנון שהוא ברשיון

רן רידניק:  תהליך מסורבל

רן רידניק:  אנחנו מוסיפים אופציה, אם בוחרים בעולם הרשיונות שתהיה יותר נגישה, יותר טובה

רן רידניק:  הקופות משהו שלא חייבות לפי החוק, זה החוק – יעשו אותו

רן רידניק:  בעולם המרשמים או מקלים משמעותית על הבירוקרטיה והרגולציה ומחייבים אותם לעשות משהו שאינו בסל, השירות והמוצר

רן רידניק:  בעולם יחסי הגומלין בין רגולטור לחובות החוקיות כאן הן עושות משהו שהוא לא בליבת החובה שלהם

רן רידניק:  הוא נכון וטוב, אולי בעוד חמש שנים תגידו: רוצים לעשות צעד שיהיה שירות רפואי ככל שירות

רן רידניק:  כרגע זה לא סוגיה חוקית

משה גפני: אבל אתה מבקש שנקבע מחיר

רן רידניק: כדי לאפשר את זה

משה גפני: אבל זה לא בחוק אז מה פתאום אנחנו צריכים לקבוע מחיר? אני מדבר כאילו יש התקנות

משה גפני:  מה פירוש? אם אתה מתערב, ינון אזולאי צודק

משה גפני:  למה צריך את התהליך הזה? אתה הרגולטור

ינון אזולאי: תן לו רשיון אבל בחינם

משה גפני: אם אתה אומר: אני לא בעניין, זה דבר אחד

משה גפני:  אם אתה אומר: אני כן בעניין ואני קובע שיהיה מחיר כזה, ושיהיה תהליך כזה, הוא שואל בצדק: למה צריך את המחיר הזה?     

רן רידניק: הן מחויבות מה שבסל

רן רידניק:  מה שבסל השירותים לפי 3ד

רן רידניק:  זה שירות שלא בסל

ינון אזולאי: אבל היום חייבנו את האזרח לשלם עבור מומחה

ינון אזולאי:  על התרופות, בסבסוד, לא בסבסוד - הכול בסדר

ינון אזולאי:  רק החולה הזה משלם

ינון אזולאי:  בסוף מת ממה שצריך לשלם

רן רידניק: כרגע אני עוצר את כללי המשחק החוקיים והכלכליים כדי שייתנו את השירות הזה שלא קיים כיום

רן רידניק:  אני חושב שזה מבורך

ינון אזולאי: היה קיים, הפסיק מ-21' ועכשיו אתה רוצה להחזיר אותו

ינון אזולאי:  היה קיים, הפסיק בהוראה זמנית כי משרד הבריאות לא הביא את התקנות ב-21', ואחרי ששנתיים לא הביא את התקנות וכנראה זה היה גם זעק של החולים הבאתם את זה גם, וגם ובגלל שאתם נמצאים בהליך בוועדת הבריאות

משה גפני: תודה

משה גפני:  בבקשה, קופות החולים

דניאל לנדסברג: אני גם חבר בוועדת הסל

דניאל לנדסברג:  מבחינתנו הכי נכון היה להגיש את התכשיר הזה לוועדת הסל

דניאל לנדסברג:  יעשו דיון על כמה זה יעלה למדינה, לקופות החולים

ינון אזולאי: לא התכשיר, לפני כן

ינון אזולאי:  אני שואל על הרשיון

ינון אזולאי:  הרי כשבא חולה ואתה יכול לתת לו כרופא מומחה, למה הוא צריך לשלם על הרשיון?     

דניאל לנדסברג: מבחינתנו אין בעיה

משה גפני: מה אתם קופת חולים מכבי הולכים לעשות אם נאשר את כל הדבר הנדרש?     

דניאל לנדסברג: לנו אין בעיה להשאיר את המצב הקיים

דניאל לנדסברג:  היה ברמת ניהול הקופה

דניאל לנדסברג:  יש בעיה של המטופלים, שימשיכו לעבוד מול היקר עם המנגנון היקר שהוא מסורבל

ינון אזולאי: אתה אומר שהחולה הוא אובייקט של כסף

ינון אזולאי:  אתה אומר – לא אכפת לנו מהחולים, אני מסתכל כלכלית

דניאל לנדסברג: אכפת לנו מהחולים

ינון אזולאי: אם היית בא איתי במלחמה ביחד ואומר: אני כקופת חולים מסכים

ינון אזולאי:  הייתי מבקש – תגיד לי מה העלות שיש לך כקופה להוציא רשיון לאותו חולה

ינון אזולאי:  רשיון

ינון אזולאי:  לא מדבר על התרופה או התכשיר

ינון אזולאי:  שבמקום שאגיד לו: כואב לי הגרון – אגיד: צריך קנאביס

ינון אזולאי:  סליחה, אבל אני יודע מה זה

ינון אזולאי:  אדם מתקשר אליי ב-4 לפנות בוקר, אומר לי: חבר הכנסת אזולאי אני צריך לדבר איתך

ינון אזולאי:  אני עונה לו

ינון אזולאי:  הוא אומר: אני לא מצליח לקבל קנאביס

ינון אזולאי:  הבנתי שאין לו עם מי לדבר

ינון אזולאי:  ב-6 בבוקר התייצב בתפילה כדי להביא לי את מה שהוא צריך

ינון אזולאי:  אתה מבין מה החולים האלה עוברים? אז על רשיון צריך לגלגל אותם?     

דניאל לנדסברג: גם כשאתה מוציא רשיון לנהיגה ברכב, יש תהליך שעליך לעבור כדי ללמוד לנהוג

יפעת קריב: אבל אין צורך ברשיון לקנאביס

דניאל לנדסברג: כשמוציאים רשיון באמצעות קופת חולים- - -     

משה גפני: היא שאלה למה אתם צריכים לגבות כסף?     

דניאל לנדסברג: זה שירות לא בסל

דניאל לנדסברג:  אני צריך להעסיק רופאים, אחיות, רוקחים

משה גפני: וזה מה שעולה לך?     

דניאל לנדסברג: בטח

משה גפני: תודה

משה גפני:  בבקשה

חנן כהן: אני חושב שההנחה הבסיסית שהקופות מרוויחות היא שגויה

חנן כהן:  אם הקופות לא יקבלו תמיכות, מן הסתם כולם יסיימו בגירעון

חנן כהן:  אין פה עניין של רווח או הפסד כי הכוונה לא להרוויח אלא הכוונה היא לתת שירות והוא עולה כסף

חנן כהן:  הוא לא ניתן היום בקופה

ינון אזולאי: ה-360 שקל שתקבל עכשיו, תגיד לי ממה זה מורכב

חנן כהן: לפני שנה הייתה פה ועדה עם שרן השכל והוצגו על ידי הקופות תחשיבים של העלות, והעלות שהוצגה הרבה יותר גבוהה ממה שעכשיו

משה גפני: תודה רבה

משה גפני:  קופת חולים ככלית

ינון אזולאי: אגב הרופא הפרטי שמנפיק את האישור, אתם גם משלמים לו, הקופה? היום אותו חולה הולך לרופא פרטי, משלם לו 900, אלף, אלפיים שקל

ינון אזולאי:  אתם גם משלמים לו תשלום כקופה?     

חנן כהן: הרופא הפרטי לא עובר אצלנו

משה גפני: בבקשה

רועי קאהן: כפי שאמרו מכבי, יש שירותי סל, ואז הם נכנסים עם תמחור מסוים לסל, ואז הקופה במנגנון שנקרא ועדת הסל, זה מקור המימון שלה לתוספת השירות

רועי קאהן:  פה זה שירות שהוא לא סל, לא חלק מהתקציב

רועי קאהן:  משרד הבריאות מבקש שנעשה אותו

רועי קאהן:  אחרי שנייצר את השירות הזה, אותו 360 שקל שהיום הגיש משרד הבריאות, זה לטובת אותו רופא שנצטרך לגייס ולשלם לו, אותו גורם רפואי שיצטרך ללוות, אולי אחות או פארא רפואי אחרי כמה חודשים לעשות התאמה, ולעדכונים שנצטרך לעשות במערכות המידע

רועי קאהן:  לכן אנו צריכים את הכסף

משה גפני: תודה רבה

משה גפני:  קופת חולים מאוחדת

חן לוי: כפי שאמרו פה, זה לא שירות שנמצא בסל הבריאות

חן לוי:  בסוף בהתאם לחוק לקופות יש דרישות תקציביות

חן לוי:  הם חייבים להתנהל במשק כספים

חן לוי:  אם לשיטתו של חבר הכנסת אזולאי לא נגבה, הכסף הזה ילך ממקום אחר, כלומר אקח כספי סל הבריאות כדי לממן

משה גפני: מי עשה את התחשיב? יש רופאים שנותנים הרי גם היום אישורים

חן לוי: הם גובים בפרטי

משה גפני: לא, רופאים של קופת החולים שלכם

חן לוי: קופת החולים שלנו סופגת כל חודש כי היא לא גובה – סופגת כסף בגלל שההבטחה הייתה שהתקנות האלה יוארכו כלומר שאישור הגבייה הזה מבעבר יוארך, אז אנחנו כהחלטה אסטרטגית מול המטופלים לא רצינו למנוע את השירות מהמטופלים ואנחנו סופגים בתקציב כל חודש עשרות אלפי שקלים אם לא יותר

חן לוי:  כרגע מאוחדת – אנו לא גובים כבר תקופה, כי התקנות לא זה

חן לוי:  יש פה עלויות של הכשרת הרופאים, עלויות של גיוס, אפילו של מינהלה שצריכה לסדר את התיק במיוחד על הרשיון שזה בסוף

חן לוי:  הרבה המלצות מגיעות מהשוק הפרטי שיש לבחון אותו הרבה יותר באופן מעמיק

משה גפני: תודה רבה

משה גפני:  ליאור אבני

עמיחי טמיר: ד"ר עמיחי טמיר, יושב-ראש ארגון הנכים, זכויות נכים

עמיחי טמיר:  תודה על זכות הדיבור

עמיחי טמיר:  בכנסת ה-20 עברה רפורמת היקר, רפורמת הקנאביס הרפואי

עמיחי טמיר:  העלות הקבועה של 370 ₪ לחודש לכל כמות שנדרשת לפי הרשיון של המטופל עלתה למחירים של עד 3,000 שקלים

עמיחי טמיר:  חולה סרטן שמקבל קצבת נכות בגובה 4,000 שקל פירושו גזר דין מוות

עמיחי טמיר:  היום לדרוש עלות נוספת של רשיון ואותה רפורמה, שעדיין לא תוקנה למרות ההבטחות להכניס את הקנאביס הרפואי לסל התרופות, היא פשוט חרפה

עמיחי טמיר:  היא עולה בבריאות וסבל מיותר ובמקרים קשים גם במוות

עמיחי טמיר:  תודה

משה גפני: בבקשה

ניר יופטרו: אני מטופל קנאביס

ניר יופטרו:  נכון שקנאביס לא נמצא בסל התרופות וזה חבל אבל יש עוד הרבה תרופות שלא נמצאות בסל התרופות ועדיין אנחנו מקבלים את המרשמים להן בחינם

ניר יופטרו:  אני הולך היום לרופא של קופת חולים, מגיע לאורתופד שלי בקופה, מקבל ממנו המלצה לקנאביס רפואי

ניר יופטרו:  הוא נמצא בקופה, הולך אליו פרטי אחרי הצהריים ומשלם לו בין 700 ל-5,000 שקל על הנפקת הרשיון

ניר יופטרו:  זה אותו רופא של הקופה

ינון אזולאי: בדקת את זה?     

רן רידניק: כן

רן רידניק:  זה לא אותו רופא

רן רידניק:  זה שני רופאים של הקופה

רן רידניק:  אצל אחד הייתי מטופל לפני חצי שנה ועכשיו עברתי דירה אז אני מטופל אצל רופא אחר, אבל שניהם רופאים של הקופה

רן רידניק:  לאחד אני הולך לקבל המלצה ב-30 שקל שלי כל חודש או ברבעוני שלי, ומקבל המלצה

רן רידניק:  נכון, לא כל מרשם שאני מקבל, התרופה שאני מקבל נמצאת בסל

רן רידניק:  יש המון תרופת שלא בסל

רן רידניק:  המרשמים ניתנים בחינם

רן רידניק:  הרופאים קיימים, הרופאים מוכשרים

רן רידניק:  זה שאתם צריכים לשלם להרי עוד קצת כסף על הכשרות הרופאים – בסדר, קחו את זה מהתשלום החודשי שלי אליכם

רן רידניק:  למה אני צריך לשלם עוד 360 שקלים בנוסף ל-1,500 ממוצע הטיפול שלי בחודש, ואני חי מקצבת נכות? על מה 360? על אנטר? רטלין, פרכוסית, פנטניל, אתם יודעים לתת באנטר

רן רידניק:  מה שונה בקנאביס?     

משה גפני: תודה רבה

משה גפני:  עופר כהן

עופר כהן: שלום, אני יושב-ראש הפורום למטופלי קנאביס רפואי עם ניר וכל החבר'ה שעושים למען החולים

עופר כהן:  הם גוזרים עלינו קופון

עופר כהן:  אנחנו חיים מקצבת נכות

עופר כהן:  יחידת הקנאביס היקר זה יחידה ענקית

עופר כהן:  רק לרופאים הם משלמים 17 מיליון שקל אז הם לא יכולים לעשות את זה בחינם? הרופאים מקבלים שם משכורות, תבדוק

עופר כהן:  זו יחידה שמגלגלת – התקצוב שלה מעל מיליארדים והיא מיותרת בכלל

עופר כהן:  צרך לבטל אותה

עופר כהן:  הרי הרפורמה עברה

עופר כהן:  הרגולציה – דה לגליזציה לא יהיה

עופר כהן:  אין בעיה 

עופר כהן:  הרפורמה, שיפרקו את היקר

עופר כהן:  כשאדם חולה בא לבית מרקחת, שיקבל איזה סוג שהוא רוצה

עופר כהן:  מה קורה עכשיו – חברות הקנאביס נתקעו עם 50 טון של קנאביס מסוג C10, T10

עופר כהן:  אז ההנפקה הראשונית למשתמשים חדשים  C10, T10

עופר כהן:  זה לא מתאים, זה כן מתאים – לא מעניין אף אחד

עופר כהן:  דוחפים לנו את כל הזבל ואנחנו צרכנים שבויים

משה גפני: תודה

משה גפני:  בבקשה

יפעת קריב: יפעת קריב, יו"ר פורום חברות הקנאביס בהתאחדות התעשיינים, מנכ"ל חברת תיקון עולם, חמש שנים בתעשייה הזו ולפחות את הנושא הזה מובילה שלוש שנים

יפעת קריב:  יש שני צדדים למטבע

יפעת קריב:  הצד הראשון, הוא החשוב, אני קודם כל אומרת כל הכבוד לחטיבת הרגולציה שסוף-סוף מקשיבה למטופלים ולשטח ומובילה את המהלך הזה

יפעת קריב:  מה שקורה היום זה היסטורי

יפעת קריב:  זה שחטיבת הרגולציה במשרד הבריאות וקופת החולים יושבים פה ומסכימים להתחיל להעביר את המהלך של מרשיונות למרשמים זה מהלך חשוב ביותר במדינת ישראל כפי שצעקתי לפני כמה דקות – ישראל היא המדינה האחרונה בעולם שיש בה משטר רשיונות

יפעת קריב:  משטר רשיונות הוא משטר אפל שבונה שוק שחור, ועולה אלפי שקלים למטופלים

יפעת קריב:  זה צד אחד של המטבע, ולומר לקופות החולים ולחטיבת הרגולציה שאפו שזה הגיע לפה, אמנם אחרי הרבה מאוד שנים

יפעת קריב:      הצד השני של המטבע, למעשה היום אם נאשר את הדיון זה רק על 15% מהמטופלים, לא כולל את הפוסט טראומה, כלומר 85% מהמטופלים לא ייכנסו למהלך הזה, והם יישארו בשוק של עד 5,000 שקל, בשוק שחור

יפעת קריב:  המהלך הזה קריטי

יפעת קריב:  אנו חייבים להוביל אותו כדי לעשות שינוי דרמטי במדינת ישראל, לאשר לקופות החולים לקבל קנאביס במרשמים

יפעת קריב:  אין יותר צורך ברשיונות

משה גפני: למה צריך לשלם סכום כזה גבוה?      

יפעת קריב: קודם כל היום משלמים 5,000 שקלים

יפעת קריב:  עוד 85%- - -     

משה גפני: שנייה

משה גפני:  עברנו את התקופה האפלה שעליה דיברת

משה גפני:  משרד הבריאות הביא את הרפורמה ומביא את התוכנית הזו שאנו נדרשים לאשר

יפעת קריב: רק ל-15% מהמטופלים

משה גפני: שאלנו כל הזמן, למה הסכום הזה? אנו מברכים על כך שצריך מרשם

משה גפני:  מברכים שעברנו את התקופה

משה גפני:  נזפתי במשרד הבריאות על כך שמשך תקופה ארוכה הם לא באו לכאן בכלל

משה גפני:  התירוצים לא מקובלים עליי

משה גפני:  אבל למה צריך את הסכום הגבוה הזה? מדובר באנשים שחלקם הם אנשים קשי יום שאין להם הכסף הזה

משה גפני:  למה כשהוא בא לקופת חולים, ומבקש מרשם על תרופה מסוימת, שלא נמצאת בסל, לא משלם סכומים כאלה? למה פה צריך לשלם סכומים כאלה?     

יפעת קריב: אמן שתצליח להעביר את זה ותיתן את זה בחינם ל-100% מהמטופלים

יפעת קריב:  לא רק ל-15%

משה גפני: 	לא אמרתי בחינם

משה גפני:  בבקשה

ינון אזולאי: עדיין לא קיבלתי תשובה, כמה עלות רשיון? זה אחת

ינון אזולאי:  שתיים, המטופלים יותר יכולים לענות לי על זה – כמה זמן הנפקת רשיון באופן פרטי?     

עופר כהן: יש שתי דרכים להנפיק רשיון

עופר כהן:  זה מחולק לשניים

עופר כהן:  יש רופא מנפיק שעשה קורס

עופר כהן:  הוא מקבל צ'יפ

עופר כהן:  יש לו מחשב ומנפיק און ליין כלומר אם באת אליו עם חומר רפואי בהתוויה, כלומר אתה צריך לקבל שנה אחורה אופיאתיים, אתה מכור, לא צריך את הקנאביס אבל השנה אחורה שמשכת את כל התרופות, מכרת בשוק החופשי, עשית משכורת מהצד, וכשהגעת לרגע המיוחל שאתה מקבל את הרשיון, מנפיקים אותו בשתי צורות: או דרך הצ'יפ, שזה בהנפקה מיידית, תוך 72 שעות ברגע אחד מוציא לך רשיון - זה מערכת פתוחה עם כל הרופאים המנפיקים דרך משרד הבריאות

עופר כהן:  יובל, רועי, יש מערכת שרואים בדיוק מי מנפיק, כמה, כל רגע און ליין

עופר כהן:  יש האפשרות השנייה, שזה תהליך דרך היקר כביכול, תהליך שלוקח עד 60 ימי עסקים, כשלושה חודשים

עופר כהן:  זה לא עולה כסף

יפעת קריב: אופציה שלישית – לא תקבל ולך לשוק השחור

ינון אזולאי: השאלה למשרד הבריאות – אחרי שאתם מביאים את זה - תוך כמה זמן אתם מחייבים את הקופות להנפיק את המרשם? הרי יש לך הרשיון שעליו אתה משלם 360 שקל

ינון אזולאי:  מקבל אותו במקום? נתחיל ברשיון

ינון אזולאי:  הוא מקבל אותו? תוך כמה זמן?     

רן רידניק: העולם הקיים

רן רידניק:  רשיון – נותנים עוד אופציה לבחירת המקובל, כמו שני המסלולים שתיארו פה, דרך הקופה, גבייה 360 שקלים, פעם בשנה, ואשמח שהקופות יגידו - מה ה-SLA שאתם מחייבים?     

ינון אזולאי: אתה לא מחייב אותם?     

רן רידניק: יש בחירה למטופל

ינון אזולאי: תוך כמה זמן?     

דניאל לנדסברג: בתנאי שהחולה מביא את כל החומר הנדרש, תוך ימים בודדים

ינון אזולאי: תוך שלושה ימים? אוקיי

ניר יופטרו: מנותקים

ניר יופטרו:  יש להם החומר במחשב

ניר יופטרו:  שלושה ימים של סבל

ינון אזולאי: אחר כך המרשם עצמו? במקום

רן רידניק: רופא מומחה

ינון אזולאי: במקום

ינון אזולאי:  אני רוצה לדעת מבחינת לוחות זמנים שזה נשאר אותו דבר

ינון אזולאי:  עלות הנפקת רשיון?     

עופר כהן: זה צריך לעלות 285 שקלים

עופר כהן:  זה הוראה של משרד הבריאות

גאיה עפר: אשמח לומר כמה מילים

גאיה עפר:  אני מאגף תקציבים, משרד האוצר

גאיה עפר:  ישבנו עם כל קופות החולים כולן יחד עם משרד הבריאות בשנה האחרונה ועבדנו על טיוב תחשיבי העלות האלה

גאיה עפר:  ראינו בהתחלה הערכות גבהות בהרבה ממה שהבאנו היום לוועדה

גאיה עפר:  רובן נובעות – ותכף יפרטו שורה-שורה אבל נובעות מהצורך בטיפול שהוא יותר מורכב בקנאביס מאשר בתכשירים אחרים

גאיה עפר:  לא רק שזה לא תרופה שהיא בסל, זה גם תרופה שהטיפול, הליווי דורש הכשרה מיוחדת

גאיה עפר:  למשל מפגשים יותר ארוכים להתאמת המינון

משה גפני: אני לא מבין

משה גפני:  למה הסכום הזה?     

חנן כהן: למה הסכום הזה בחסר? בסוף לקופה יש עלויות

משה גפני: אבל לא שאלתי אותך

משה גפני:  תעני לי בבקשה

גאיה עפר: אני רוצה לומר מילה על השוק מלמעלה

גאיה עפר:  אנחנו רואים מתי תמחור בחסר כשהשירות לא נוצר, וגם בין 2019 ל-2021 חבר הכנסת אזולאי סיפר פה, עיקר הטענות מהמטופלים – אנחנו שומעים את זה גם כאן – זה על זה שקשה מאוד להשיג את המרשם

גאיה עפר:  לא רק על העלות הגבוהה שיש בפרטי, אלא על היצע וזמינות נמוכה של רופאים שמוכנים לעסוק בזה

גאיה עפר:  העלות היא כזו, בשביל שהשירות יתפתח ובשביל להבטיח זמינות ובשביל להבטיח שקופת החולים ייקחו את המתווה ויפתחו אותו אצלם

ינון אזולאי: היא לא יודעת לענות על זה, כמה העלות

משה גפני: האם אתם יכולים לדבר על סכום אחר מאשר הסכום הגבוה הזה? שאלתי את משרד האוצר

משה גפני:  בלאו הכי אתם הת"פ של משרד האוצר

גאיה עפר: חס וחלילה

גאיה עפר:  הפרויקט הזה מקודם על ידי משרד הבריאות וכל הכבוד שהביאו

משה גפני: לא אמרתי שלא

משה גפני:  שאלתי האם משרד האוצר מוכן לסכומים יותר נמוכים? אני מברך את משרד הבריאות אחרי שנזפתי בהם על זה שעד עכשיו הם לא היו על התוכנית הזו, על הרפורמה שאנו מגיעים לתקופה יותר טובה מבחינת העניין

משה גפני:  שאל חבר הכנסת אזולאי ואני מצטרף – למה סכום כזה גבוה?      

גאיה עפר: הסכום הזה מבטא תמהיל בין מטופלים חדשים שעלות הטיפול בהם גבוהה בהרבה מהסכומים האלה לבין מטופלים קיימים שאמנם דורשים ליווי אבל פחות ממטופל שמקבל את המרשם הראשון שלו

גאיה עפר:  זה אחת

ינון אזולאי: אם הוא מגיע עם כאבי גרון ואתם לא מוצאים לו דלקת בגרון והוא צריך לשבת עם הרופא עוד שעה, תיקחו לו על זה יותר כסף? באמת

ינון אזולאי:  אתם עושים כמה זמן הרופא צריך לבזבז עליו? גם ככה מגיע לרופא אורתופד ועושה לו בדיקה של שעה וחצי או שעה, הוא מגיע אליו ומשלם על זה

גאיה עפר: היום הליווי נעשה ברוב המקרים על ידי רופאים פרטיים, בעלי מומחיות לדבר

גאיה עפר:  הקופות יצטרכו לגייס אותם כנראה במחירי שוק

גאיה עפר:  לכן העלות הזו היא תוספתית למה שהיום הקופות מציעות לאותו חולה עם כאב גרון

גאיה עפר:      לשאלת יו"ר, לאחר חודשים רבים שישבנו והתעמקנו יחד עם קופות החולים התחשיבים, אנחנו כמשרד האוצר סבורים שאם הוועדה תאשר תעריף נמוך יותר, הקופות, אם ייאלצו לתת את השירות, ייכנסו ויגדילו את הגירעון שלהם כתוצאה מנתיבת השירות

גאיה עפר:  לכן אנו לא חושבים שאפשר לאשר תעריף נמוך יותר

גאיה עפר:  בנוסף, קופות החולים יימנעו מפיתוח השירות בתעריפים נמוכים יותר, וזה יפגע בסופו של דבר בזמינות המטופלים שייאלצו ללכת ולשלם מחירים גבוהים בהרבה בשוק הפרטי

משה גפני: בקיצור את אומרת שההוראות שיש לכם זה להשאיר את זה בסכום גבוה שהוא גבוה

משה גפני:  לא מובן למה צריך להיות כזה

משה גפני:  אתם רוצים לסבסד את קופות החולים – יש דרכים לעשות את זה

משה גפני:  לא על גב האנשים החלקים, אלה שצריכים לקבל את התרופה הזאת

משה גפני:  זה שצריך לסבסד את קופות החולים – ודאי

גאיה עפר: משרד הבריאות ומשרד האוצר ודאי לא רואים במהלך הזה שום כלי של סבסוד

משה גפני: אני רואה

משה גפני:  תודה רבה

ינון אזולאי: ישלם גם את הביקור לרופא מומחה או רק 360?     

רועי קאהן: לנו הוא ישלם רק את ה-360, לקופות

משה גפני: אורלי נחום, בבקשה

אורלי נחום: רציתי לספר שאני מהפריפריה, מקבלת 4,000 שקל וגם ממני דורשים סכום מאוד יקר

אורלי נחום:  דווקא מהחלשים מבקשים את הסכומים הגבוהים

אורלי נחום:  זה מה שרציתי לומר

משה גפני: תהיי בריאה

משה גפני:  ינון, אני מבין שבוועדת הבריאות עדיין לא אישרו את המתווה

משה גפני:  הם דחו את זה ליום שלישי

משה גפני:  אני דוחה את ההצבעה כאן ליום שלישי, ומבקש שעד יום שלישי תנו לנו פירוט על מה הולך ההוצאות

משה גפני:  לדעתי לא נאשר סכום כזה

משה גפני:  אתם צריכים לבוא עם סכום אחר

משה גפני:  לשבת עם משרד האוצר

משה גפני:  צריך לסבסד את קופות החולים

משה גפני:  אני תומך בסבסוד קופות החולים

משה גפני:  לא שהאנשים החולים אלה שנזקקים לשירות הזה, יצטרכו לשלם סכום כזה

משה גפני:  נאשר את זה בעז"ה ביום שלישי במקביל לוועדת הרווחה

משה גפני:  אי אפשר לאשר כאן תקנות שעדיין לא אושרו – בדקתי ועדיין לא אישרו

משה גפני:  יש להם שם בעיות ניסוח וגם מספר שאלות

משה גפני:  אעשה זאת במקביל

משה גפני:  הסכום הזה לא יאושר

משה גפני:  אתם צריכים להביא סכום אחר, נמוך יותר

משה גפני:  מדובר באנשים חלשים

משה גפני:  אתם יכולים במקביל להביא לפה - נאשר העברה לקופות החולים

משה גפני:  תעזרו לקופות החולים אבל לא על חשבון האנשים המסכנים האלה, החולים, הפריפריה, שנזקקים לטיפול הזה

ינון אזולאי: עוד משהו

ינון אזולאי:  דיברנו על זה בתחילת הדיון – למה כל שנה לעשות? אם זה חולה כרוני, למה כל שנה? 360, 360

יפעת קריב: אוטיזם, שיתוק מוחין, אפילפסיה

ינון אזולאי: תנו לו את זה פעם אחת

ינון אזולאי:  אתם אומרים שיש לכם הוצאות – אני דואג לקופות החולים שלא תשלמו יותר מדי כל שנה, תצטרכו לסבסד אותם

ינון אזולאי:  לא רוצים

חנן כהן: זו בקשת הקופה

ינון אזולאי: משרד הבריאות

רן רידניק: למה פעם בשנה? הפעלת הנדרשת היא פעם בשנה

רן רידניק:  המרשם הוא לא לכל החיים

רן רידניק:  עד שנה

רן רידניק:  נדרש פעולות כמו ליווי ובקרה ומעקב

ינון אזולאי: עם אוטיזם, למשל, יש מחלות קבועות

רן רידניק: ביקשתם הסבר

רן רידניק:  הקופות ישלחו

רן רידניק:  הפעולה שנדרשת היא קבועה

רן רידניק:  היא כל שנה צריך לבצע

רן רידניק:  אם נדרוש פעם אחת ויותר לא – היה נכון מה שאתה אומר

רן רידניק:  הדרישה לליווי ובקרה ובדיקה זה כל שנה לבצע את זה מחדש עם הרופאים והאחיות והמוקד וכל זה

רן רידניק:  זה אמירה רפואית

רן רידניק:  ועדת בועז לב אמרה שכל שנה דורשים

רן רידניק:  אמרה לכולם

רן רידניק:  וגם זה היה להם קשה כי רוב המרשמים לשלושה חודשים

רן רידניק:  האמירה – זה טיפול רפואי לא פשוט ולא רוצים שיהיה לכל החיים

רן רידניק:  זה אמירה ברורה

רן רידניק:  הם עושים התאמה, ליווי, טיפול

עופר כהן: חמש שנים זה סביר, אני חושב

ינון אזולאי: יש עם אוטיזם, שנשארים אותו דבר

ינון אזולאי:  למה להריץ אותם כל שנה? מטריח אותם

משה גפני: אני מבקש במהלך השבוע הזה שתיתנו את הפירוט, את כל מה שנלווה, את כל הדברים האלה שנדע מה אנו מאשרים

משה גפני:  לא יודע למה קופת חולים מאוחדת מגבילה את זה לשלוש פעמים

משה גפני:  שלא יהיו ההבדלים בין הקופות

משה גפני:  אנו מדברים על אנשים שחלקם הוא במצב כלכלי קשה, ואם הולכים לרפורמה הזו, והיא חשובה, ואני משבח אתכם על כך שהולכים לזה, שזה יהיה מושלם כך שאנשים צריכים לשלם אך לשלם עד גבול מסוים ולא כך

משה גפני:       לכן אני מסכם – האוצר, גאיה, אני מבקש לא להישאר בסכום הזה

משה גפני:  זה לא בסדר

משה גפני:  אני בעד לסבסד את קופות החולים, נצטרך בדרכים שצריך לתת, הן צריכות לקבל או תשלום או לסבסד אותן איכשהו – יש לסבסד אותם

משה גפני:  לא לקחת מהאנשים החלשים סכומים כאלה גבוהים

משה גפני:  הלכנו כברת דרך ארוכה

משה גפני:  שנתיים לא הייתם פה

משה גפני:  יש הרפורמה

משה גפני:  מקווה שתאושר בוועדת הבריאות באותו יום שנאשר זאת כן בסכום יותר נמוך ועם פירוט שנדע על מה הולך הכסף הזה, מה זה ליווי, מה זה כל התהליך שקופות החולים כותבות

רועי קאהן: אנחנו יכולים לפרט ואם תרצה, נשלח לוועדה נייר

רועי קאהן:  בסופו של דבר אנחנו נצטרך לתת לאותו מטופל קודם כל רופא

רועי קאהן:  אחרי זה אולי אחרי כמה חודשים נצטרך להגיע לעוד ליווי על ידי אחות או גורם מקצועי אחר

ינון אזולאי: אין לך רופא בקופה? אין אחות בקופה? תשלח מפורט, יותר נעים

ינון אזולאי:  לא נעים לומר שאתה צריך לשלוח רופא כי הם הולכים בסופו של דבר לרופא שעובד בקופה

ינון אזולאי:  אז הרופאים קיימים אצלכם בקופה

ינון אזולאי:  אתה אחות אין לך בקופה?     

רועי קאהן: אבל בדיוק מה שמתארים זה רופא שעובד בפרטי ומשלמים לו אלפי שקלים

רועי קאהן:  אנו רוצים את הרופאים להביא שיעבדו אצלנו

משה גפני: מאה אחוז

משה גפני:  הכול טוב ויפה

משה גפני:  הרופא שעובד בפרטי, אנחנו לא שוברים פה את הראש כל הזמן עם משרד האוצר ועם משרד הבריאות כדי לסבסד אותו

משה גפני:  אנו מסבסדים אתכם

משה גפני:  אנחנו מעבירים כסף

משה גפני:  אנחנו נותנים הרבה דברים, גם בבתי החולים

משה גפני:  אתה כללית

משה גפני:  גם בבתי החולים שיש לכם, גם במערכות הקהילתיות

משה גפני:  אנחנו חלק מהעניין ואתם חלק מאתנו

משה גפני:  אתם לא יכולים לומר: אבל היה אצל רופא פרטי שילם 5,000 שקל

משה גפני:  תודה רבה

משה גפני:  אנחנו לא בתקופה האפלה הזו, כפי שהיא אמרה

משה גפני:  אנו בתקופה אחרת

משה גפני:  אנחנו בתקופה שאתם חלק מהעניין

משה גפני:  אנחנו מדברים על 15% מהחולים, לא על כולם

משה גפני:  הוא בא לסניף שלכם, לאותו מקום שיש שם אחות ורופא ויש שם האנשים שעוסקים בזה

משה גפני:  אתם חלק מהמערכת

משה גפני:  אנחנו צריכים לאשר את זה

משה גפני:  אנחנו לא יכולים לאשר לחולה הזאת 360 שקל

משה גפני:  לא יכולים לאשר את זה

משה גפני:  היד שלנו לא תתרומם

אורלי נחום: אני חולת סרטן

אורלי נחום:  יש לי הרבה דברים קשים

אורלי נחום:  לא נותנים לי רשיון

אורלי נחום:  רוצים שאתן לכם 5,000 שקל שאני לא יכולה להוציא

משה גפני: אנחנו מבקשים במהלך השבוע הזה, תעשו עבודה

משה גפני:  אתם יודעים לעשות עבודה

משה גפני:  אתם יודעים גם את השפה של משרד האוצר

משה גפני:  להגיע לפתרון שלא נצטרך לעשות דברים שבניגוד למצפון שלנו

משה גפני:  אני משבח אתכם על הפעולה הזו

משה גפני:  בעז"ה נאשר אותה

משה גפני:  הסכום צריך להיות יותר נמוך

משה גפני:  אני מחכה שיאשרו את זה גם

משה גפני:  במקביל נעשה את הישיבה במקביל לוועדת הבריאות ונסיים את זה

ינון אזולאי: גם אני משבח איתך

משה גפני: חבר הכנסת ינון אזולאי ואני משדרים יחד

יפעת קריב: ואם תוכל להגדיר לוחות זמנים למעבר מ-15% מהמטופלים ל-100% מהמטופלים

יפעת קריב:  כי פוסט טראומה לא נכנסים פנימה, אבל אם לא תעשה לוחות – למימון - אם לא תעשה לוחות זמנים זה ייקח עשר שנים

משה גפני: טוב, נהיה איתם בקשר

משה גפני:       תודה רבה, הישיבה נעולה